ครึ่งบ่าย…ไม้สั้น – บล.คันทรี่ กรุ๊ป
สรุปทิศทางตลาดภาคเช้า และแนวโน้มการลงทุนภาคบ่าย โดย บล.คันทรี กรุ๊ป จำกัด
29 ธ.ค. 2558

สรุปตลาดภาคเช้า  
ตลาดภาคเช้าปิดปรับตัวลดลงเล็กน้อย ขณะที่ตลาดรอบบ้านเคลื่อนไหวไร้ทิศทางมีทั้งบวกสลับลบ ด้านปริมาณการซื้อขายเบาบางจากที่เป็นช่วงสัปดาห์สุดท้ายของปีต่อเนื่องจากวานนี้ สำหรับการซื้อขายในช่วงเช้ามีแรงขายกลุ่มพลังงานตามโมเมนตัมลบของการปรับลดลงของราคาน้ำมัน
 
แนวโน้ม ภาคบ่าย
คาดดัชนีมีแนวโน้มทรงตัวในช่วงบ่าย โดยคาดว่าจะมีแรงซื้อของนักลงทุนกลุ่มสถาบันเข้ามาประคองดัชนีในช่วงท้ายตลาด จากเม็ดเงินการซื้อ LTF และ RMF ในช่วงโค้งสุดท้าย แนะนำเก็งกำไร กลุ่มที่คาดว่าจะมีผลประกอบการ 4Q58 ออกมาเด่น SPA ERW CI และ ROBINS สำหรับกลุ่มที่แนะนำให้ทยอยสะสมคือกลุ่มที่ได้ประโยชน์จากน้ำมันดิบระดับต่ำ EPG  AAV THAI BA
 
วิเคราะห์ทางเทคนิค
MBAX ราคาปิด 5.40 บาท 
แนวรับ 5.30 บาท  แนวต้าน 5.90  บาท
แนว Stop loss เมื่อราคาใกล้หลุด 5.10 บาท
กราฟ MBAX  มีโครงสร้างแบบ U-curve โดยอยู่ในระหว่างการสร้างฐานบริเวณ 5.10 บาทมากว่า 2 สัปดาห์ และล่าสุดดีดตัวขึ้นผ่านแนวกรอบสามเหลี่ยม ทำให้ RSI โค้งตัวขึ้นเป็น buy signal รอบใหม่  คาดว่าจะทำให้ราคาดีดตัวขึ้นต่อได้มีเป้าหมายแนวต้าน 6 บาท
 
เด็กแนว
APCO ใครอยากได้ใบกำกับภาษีเพื่อไปลดหย่อน ให้รีบซื้ออาหารเสริมของ APCO ด่วน เพราะนอกจากจะได้เงินคืนแล้วยังเพิ่มยอดขายให้แก่บริษัทด้วย ถือว่าได้ 4 เด้ง เพราะเอาไปบำรุงสุขภาพ และถ้ายอดขายโตกำไรฟื้นราคาหุ้นก็พุ่งนั่นเอง ล่าสุด ได้ตั้งบริษัทร่วมทุนกับสิงคโปร์ เป็นสิ่งที่บริษัทอยากได้มานานแล้ว
โดยร่วมกันทำโครงการขายแบบ MLM โดยจัดตั้งบริษัท API ถือโดย APCO ประมาณ 66% โดยบริษัทนี้จะรับผลิตภัณฑ์ของ APCO ไปเปิดช่องทางจำหน่ายที่สิงคโปร์ บริษัทจึงรับสองต่อคือขายสินค้าได้ และก็รับส่วนแบ่งกำไรจาก API เข้ามา
โดยเป็นสินค้าชั้นนำเช่นเกี่ยวกับข้อเข่า สายตา และมะเร็ง โดยระบบการขายคาดว่าจะมีโครงข่ายที่กว้างขวางมากอาจไปถึงระดับโลก ดังนั้นในปี 59 จึงก้าวเข้าสู่การก้าวกระโดดอย่างรวดเร็ว ส่วนแผนการเพิ่มทุนนั้นคิดว่ายังไม่จำเป็นเพราะบริษัทไม่มีหนี้สิน สามารถขอกู้ธนาคารเมื่อไรก็ได้ หรือจะออกหุ้นกู้ก็สบาย
ทั้งนี้ เด็กแนวมองว่าราคาหุ้นในอนาคตจะค่อนข้างยืนยาวไม่อยู่ตรงนี้ เนื่องจากเป็นทั้งผู้ผลิต ผู้จำหน่าย และมีแขนขาเป็นบริษัทต่างๆ เข้ามาร่วมกันขายสินค้า ช่องทางต่อไปหากเข้าจีนได้คราวนี้จะอลังการสุดๆ ไปเลยเนื่องจากเป็นตลาดที่ใหญ่
นอกจากนี้มีแผนในการเพิ่มยอดขายแบบ E-commerce ซึ่งถือว่าเป็นตลาดใหญ่ที่กว้างมาก ฟังดู APCO ไม่ธรรมดารซะแล้ว
กราฟ APCO (week) ลงลึกหลุดแนว 1.50 บาทจากนั้นดีดตัวขึ้นส่งสัญญาณ Double bottom out ขณะที่ RSI มี positive divergence บ่งบอกแนวโน้มราคาจะไม่มี low อีกแล้ว และจะเดินหน้าต่อไป โดยระยะสั้นฟอร์มตัว V-shape มีแนวต้านสำคัญ 1.90 บาท แนะนำซื้อ  